З ГАРАНТЫЯЙ АДКАЗНАСЦІ — Techkrait . "",\nЗ ГАРАНТЫЯЙ АДКАЗНАСЦІ\n14.06.2016 60 Анжелика 0 Comment\nпрацуе калектыў унітарнага вытворчага прадпрыемства “Дзіона” грамадскага аб’яднання Беларускае таварыства інвалідаў\nУ другую нядзелю чэрвеня сваё прафесійнае свята адзначаюць работнікі лёгкай прамысловасці, у тым ліку і калектыў унітарнага вытворчага прадпрыемства “Дзіона” грамадскага аб’яднання “Беларускае таварыства інвалідаў”.\nНа прадпрыемстве, якому ўжо больш за 20 гадоў, працуе 95 чалавек. У няпросты эканамічны час “Дзіона”, дзе выпускаюць у асноўным форменнае і спецадзенне, заказчыкамі якога з’яўляюцца ведамасныя і іншыя арганізацыі і ўстановы нашай рэспублікі – Міністэрства абароны, Дэпартамент аховы МУС, Міністэрства па надзвычайных сітуацыях, Дзяржаўны пагранічны камітэт, мытня і інш., знаходзіць магчымасць заставацца “на плыву”. За пяць месяцаў з пачатку года прадпрыемства выпусціла прадукцыі на суму 4,5 мільярда рублёў.\nБольш за 6 гадоў працуе ў “Дзіоне” Валянціна Леўшакова. Да таго, як прыйшла сюды, мела вопыт работы ў прыватнай фірме. А таму швачцы было з чым параўноўваць. І хоць кожны дзень праходзіць у напружанай працы, галоўнай перавагай Валянціна Васільеўна лічыць стабільнасць і сацыяльныя гарантыі. У калектыве не маглі не заўважыць лідарскія якасці Валянціны Леўшаковай, а таму назначылі яе брыгадзірам. Валянціна добра разумее, што пасада гэтая абавязвае ў першую чаргу быць адказным не толькі за сваю працу, але і за зладжаную работу брыгады з дзесяці чалавек. Аднак, калі ёсць заказы, калі работа ладзіцца, як дружна адзначаюць работнікі швейнага цэха, куды завіталі мы, каб зрабіць фотаздымак, тады і рабочы настрой адпаведны.\nНА ЗДЫМКУ: брыгадзір швейнага цэха ўнітарнага вытворчага прадпрыемства “Дзіона” Валянціна Леўшакова.\n← ДЕКАДА «АЛКОТЕСТ»\nДа паглыблення інтэграцыі →


"Чорная пантэра" паспяхова стартавала у пракаце\n07:52 17 чэрвеня 2021\n15:58 16.02.2018 (абноўлена 16:01 16.02.2018) Атрымаць кароткую спасылку\nТолькі ў чацвер карціна зарабіла больш за 23 мільёнаў долараў, а агульныя зборы за першы ўікэнд могуць перавысіць 150 мільёнаў.\nУ сусветны пракат 15 лютага выйшаў новы баявік ад студыі Marvel — "Чорная пантэра", фільм пра прынца адной з афрыканскіх дзяржаў, які стаў супергероем. Чакалі гэтую стужку даўно: гісторыя Т`Чала на экране абяцала выглядаць маштабна і прыгожа. І, мяркуючы па ўсім, стваральнікі фільма не падвялі.\nРома Звер дэбютаваў у фільме Сярэбранікава "Лета"\nУжо ў першыя дні пасля прэм'еры "Чорная пантэра" атрымала мноства добрых водгукаў ад гледачоў. Так, ацэнка фільма на сэрвісе IMDb складае 7,4 з дзесяці — для "супергеройскай" стужкі гэты бал досыць высокі. У сацыяльных сетках паспеўшыя паглядзець "Чорную пантэру" ужо пакінулі мноства захопленых каментароў.\nЦёпла прынялі "Чорную пантэру" і крытыкі. Так, на сэрвісе Rotten Tomatoes ацэнка "свежасці" карціны праз дзень пасля прэм'еры складала 98%, а кансэнсус крытыкаў абвяшчаў пра тое, што Marvel з гэтым фільмам "дасягае новых вышынь".\nАматарам "супергеройскага кіно" гэтую карціну паглядзець варта. Дарэчы, у апытанні на 280 тысяч чалавек, якое было наладжана Google больш за 80% адказалі, што плануюць глядзець фільм.\nПаспяхова ідзе ў кінатэатрах "Чорная пантэра" і з фінансавага пункту гледжання. Сусветныя касавыя зборы толькі ў першы дзень перавысілі 23 мільёны долараў — без уліку пракату ў ЗША і на многіх рынках. Па выніках першага ўікэнда баявік можа зарабіць больш за 150 мільёнаў долараў, а некаторыя прагназуюць нават і 200 мільёнаў долараў.\nУ кінатэатрах "Чорная пантэра" будзе ісці як мінімум да канца лютага. Мяркуючы па графіку прэм'ер да канца месяца, сур'ёзных блокбастараў — канкурэнтаў стужкі Marvel — у бліжэйшыя тыдні не прадбачыцца, таму гісторыя пра прынца Т`Чала будзе паспяхова працягвацца ў кінатэатрах.\nНазваная дата выхаду пятага фільма пра Індыану Джонса\nкиновидеопрокат, премьера, кино, "Чорная пантэра", Marvel, Беларусь


Аб нас - Аньпінг Каўнці Hangtong Wiremesh Лтд\nANPING COUNTY HANGTONG WIREMESH, LTD спецыялізуецца на вытворчасці,\nпраектаванне, даследаванне і распрацоўка вырабаў з драцяной сеткі. Наша кампанія заснавана ў 1996 годзе, за 20 гадоў кампанія HANGTONG стала вядомай гандлёвай маркай у сетцы драцяной сеткі. З нашай пастаяннай захаваннем канцэпцыі кіравання ў галіне тэхналогій і кіравання, мы праводзім кіраўніцтва ў гэтай галіне.\nПлот высокай бяспекі (358), Экспрэс-агароджа, Чыгуначная агароджа, агароджа з аэрапорта, агароджы спартыўнага поля, ізаляцыйныя агароджы, агароджа саду, агароджа з палісадам, агароджа з ціскам.\nСерыя калючага дроту\nПравадныя брытва, дрот, электрафарэтная фарба, калючая дрот, калючая дрот з электрафарэтычнай фарбы.\nЧасовая серыя фехтавання\nАўстралія стандартная часовая агароджа, стандартная часовая агароджа Канады, часовая агароджа ланцуговай сувязі, часовая агароджа для плавання, часовы бар'ер і гэтак далей.\nАгароджа ланцуговага звяна, шасцігранная сетка, коробка Габіён, зварная сетка, нержавеючая драцяная сетка\nСерыя Забор фермы\nПанэль быдла, авечая агароджа, агароджа для коней і г.д.\nДрот з гарачым ацынкаваннем, ацынкаваны провад, адпалены провад, рэжучы дрот і гэтак далей.\nА. У нас ёсць перадавая сістэма кіравання якасцю ISO9001: 2008 і кіраванне сертыфікацыяй CE, якія могуць дазволіць нашым кліентам задаволіць высокую якасць прадукцыі.\nB. У нашай кампаніі ёсць выдатнае абсталяванне: перадавая лінія электрафарэтычнай фарбы, лінія пакрыцця парашком для нанясення антыкаразійнай, гарачай акуратнай лініі пакрыцця ПВХ, разведвальная машына з буйной маштабнай зварачнай сеткай, аўтаматычная машына для халоднага фарміравання пліты, каб зрабіць слуп для плота, а таксама ёсць машына для выгібу , машына выдзімання шара для чыстай іржы, машына для ліцця пластыка для ўсіх відаў аксэсуараў для плота і іншыя віды машын для вырабу драцяной сеткі.\nC. Што тычыцца сыравіны, якую мы ўсе заказваем ад вядомай кампаніі, сталі ад SHOUGANG, BAOSTEEL.Powder ад AKZONOBEL і DuPont, фарба для электрафарэтычнага пакрыцця ад NIPPON.За гэтым матэрыялам надзейнасці можна забяспечыць высокую якасць прадукцыі.\nD. У нас ёсць філіяльная фабрыка для нацягвання дроту, ацынкаванага, які можа дакладна кантраляваць дыяметр дроту і якасць ацынкаванага.\nE. У нашай кампаніі працуюць больш за 10 старэйшых інжынераў. Валодаеце дастатковай здольнасцю да навукова-даследчых работ і дызайну ў нашых прадуктах самі. У гэтым выпадку мы застаемся нашым лідэрам у гэтай галіне.\nF. Ёсць больш за 100 выдатных супрацоўнікаў каманды. Каб забяспечыць высокую якасць прадукцыі і самае лепшае абслугоўванне.\nУ апошнія гады наша каманда інжынераў вывучыла новую тэхналогію электрафарэтычнай фарбы ў сеткавых вырабах. Па-першае, прымяненне ў галіны драцяной сеткі на традыцыйнай гарачай ацынкаванай ацынкаванай. І атрымаў патэнт (No.ZL201220274870.4), вырашыў разгубленую праблему іржы на рэжучай секцыі. Гэтая тэхналогія мае знакавае значэнне ў прамысловасці драцяной сеткі.\nHangtong ад заснавання заўсёды захоплена стварае і прагназуе маркетынг як наш дух развіцця. Гэта заключаецца ў супрацоўніцтве аддзела па распрацоўцы і аддзела маркетынгу. З 1997 года прадукцыя кампаніі Hangtong займае долю міжнароднага рынку. Існуе вялікая колькасць прадукцыі з драцяной сеткі: экспарт у Еўропу, Амерыку, Аўстралію, Блізкі Усход, Афрыку, Паўднёва-Усходнюю Азію і г.д. Спецыяльная спецыфікацыя значна задавальняе патрэбы кліентаў у высокай якасці, бяспецы, прыгажосці і выгодзе ўстаноўкі.\nЛюдзі Hangtong прыкладаюць вялікія намаганні для кожнага новага кліента і ніколі не выкрадваюць старога сябра больш за 10 гадоў. Давер заўсёды пачынаецца з першага супрацоўніцтва, і задавальненне таксама з'яўляецца пасля першай службы. Шчыра якасць і ўзаемная выгада - наш вечны каменны камень. Людзі Hangtong прыкладуць больш намаганняў для нашай светлай будучыні.


Бой у Гавенавічах — Вікіпедыя\nБой у Гавенавічах\nБой у Гавенавічах — напад, арганізаваны беларускімі партызанамі на жаўнераў Беларускага корпуса самааховы ў вёсцы Гавенавічах 10 жніўня 1942 года.\n10 жніўня 1942 года\nСамаахоўцы разбітыя ўшчэнт\nПартызанскі атрад імя Шчорса\nПартызанскі атрад імя Чапаева Звяз Слонімскага батальёна БСА\nМікалай Фядотаў Лейтэнант Арлоўскі †\nкаля 200 чалавек\n1 гармата каля 50 чалавек\nневядома каля 20 чалавек забіта\nкаля 30 чалавек палонныя\n3 Страты самаахоўцаў\n4 Пахаванне самаахоўцаў\nСлонімская нямецкая ўлада, што не жадала даваць зброю пакліканым і размешчаным у казармах некалькім сотням самаахоўцаў, паслала на ахову двара ў Гавенавічах звяз Самааховы, для якога адпусцілі крыху зброі. Гэтае заданне выпала на долю няпоўнага звяза на чале з Арлоўскім. Да звяза быў дададзены фэльчар Аляксандар Талерчык з Парэчча.\nУ Гавенавічах звяз спыніўся ў доме былога двара Відухоўскага, колішні маёнтак, што стаяў на грудзе за царквою.\nБой пачаўся знянацку для самаахоўцаў на другую ноч іх знаходжання ў Гавенавічах. Іх абстралялі гарматай, такім чынам, партызаны разбурылі стары цагляны будынак, як адзначаў партызанскі камандовец Павел Пранягін, там таксама былі і немцы-інструктары, якія адразу пабяжалі да балота, але іх там забілі партызаны з кулямётаў. Бой цягнуўся нядоўга.\nНекаторых з палонных расстралялі. Загінуў і камендант паліцыі ў Гавенавічах Юзік Равенка. Уцяклі толькі святароў сын са Слоніма Коля Лічко і сурынец Міхась Рубец. Двор партызаны спалілі ды ўзялі каля 40 кулямётаў і шмат набояў. Павел Пранягін, камандовец партызанаў, меркаваў, што гэта была «школа паліцаяў-кулямётчыкаў».\nПаводле Барыса Данілюка, бой адбыўся пад канец ліпеня, і ў ім загунулі 20 ці 22 жаўнеры БСА. Паводле данясення савеццкага агента Шчарына, там загінула каля 50 самаахоўцаў. Махсуд Холаў, таджык-партызан з атрада імя Шчорса, успамінаў пра 43 палонных. Камандовец гэтага партызанскага атрада Павел Пранягін даваў ацэнку стратаў БСА каля 20 забітых і 30 палонных.\nБерлінская беларуская газета «Раніца» пра гэтае пісала:\nЛяглі ўжо і першыя ахвяры за Бацькаўшчыну. Загінуў смерцю жаўнера на сваёй баёвай постані камандовец Казлоўшчынскага Батальёна БСА, лейтэнант Пётра Казакевіч, што вярнуўся ў Слонім на працу для Бацькаўшчыны з Берліна. Загінуў лейтэнант Арлоўскі, камандовец роты БСА ў Слоніме.\nЛяглі ўжо й першыя ахвяры за Бацькаўшчыну. Паў сьмерцяю жаўнера на сваёй баёвай постані камандзер Казлоўшчынскага Батальёну БСА, ляйтэнант Пётра Казакевіч, што вярнуўся ў Слонім на працу для бацькаўшчыны з Бэрліну. Паў ляйтэнант Арлоўскі, камандзір роты БСА ў Слоніме\nЗабітых самаахоўцаў урачыста пахавалі на Ружанскіх могілках у жніўні 1942 года. Увосень таго ж года была ўшанаваная іхняя памяць, у гэтым прымалі ўдзел:\nЮрый Няпомнік — акруговы школьны інспэктар\nБарыс Суравы — дырэктар настаўніцкай семінарыі\nСямён Цітовіч — начальнік Слонімскага раёна\nЯзэп Дакіневіч — камандовец Слонімскага батальёна беларускай самааховы\nАляксей Васіленя — сакратар гарадской управы\nКанстанцін Кіслы — бурмістр\nБарыс Чыгрын і шмат самаахоўцаў\nБеларускі рэзыстанс 1 (10), 2011 (стар. 96—101)\nУзята з "https://be.wikipedia.org/w/index.php?title=Бой_у_Гавенавічах&oldid=3802483"


“Рэфэрэндум – фатальная памылка Аляксандра Лукашэнкі”\n06 кастрычнік 2004, 14:24\nУся наша пошта апошняга тыдня — на тэму выбараў і рэфэрэндуму 17 кастрычніка. Ці можна разьлічваць на тое, што ў новым парлямэнце зьявяцца палітычныя фігуры, здольныя скласьці канкурэнцыю Аляксандру Лукашэнку? Што можа супрацьпаставіць апазыцыя фальшаваньням і махлярству пры падліку галасоў на выбарчых участках? Слухачы па-рознаму адказваюць на гэтыя пытаньні. Вось якім развагамі дзеліцца ў сваім лісьце на Свабоду настаўнік зь Нясьвіжу Бярнард Пакульніцкі:\n“Як законапаслухмяны грамадзянін Беларусі, хачу, каб мая краіна была вольнай і дэмакратычнай, каб голас простага чалавека пачула ўлада, каб яна пачала шанаваць сваіх грамадзянаў, — піша слухач. — Каб менш было хлусьні, якую мы чуем і бачым у дзяржаўных мэдыях, асабліва на тэлебачаньні. Каб не было падзелу на сваіх і чужых, каб публічна не зьневажалі людзей толькі за тое, што яны маюць адрозны ад уладаў і прэзыдэнта Лукашэнкі пункт гледжаньня. Каб чалавек мог спакойна глядзець у будучыню. Каб моладзь мела пэрспэктыву і працу, а пэнсіянэры — годнае жыцьцё, якое заслужылі, і не баяліся, што павялічыцца ўзрост выхаду на пэнсію. Каб жонкі й маці не аплаквалі сваіх мужоў і дзяцей з нагоды апазыцыйнай дзейнасьці, каб у нашай краіне не было палітычных вязьняў. Каб паважаліся правы нацыянальных меншасьцяў.\nРадыё Свабода ня раз нагадвала пра тое, што ў Гарадзенскай вобласьці не зарэгістравалі кандыдатам Тадэвуша Гавіна, былога старшыню Саюзу палякаў Беларусі. Але вы чамусьці абышлі ўвагай яшчэ некалькі фактаў — тое, што не зарэгістравалі й Тадэвуша Кручкоўскага, цяперашняга старшыню Саюзу палякаў, і прадстаўніка польскай меншасьці Лёнгіна Матусэвіча (у Валожынскім раёне). Тут і ня пахне дэмакратыяй, улады зрабілі ўсё, каб ня бачыць палякаў у беларускім парлямэнце — хаця яны, як грамадзяне Беларусі, маюць поўнае права прадстаўляць нацыянальную меншасьць”.\nСлухач таксама паведамляе, што катэгарычна супраць якіх-небудзь зьменаў Канстытуцыі й працягу прэзыдэнцкіх паўнамоцтваў Аляксандра Лукашэнкі.\nМы шмат і падрабязна паведамлялі пра дзясяткі выпадкаў, калі вядомыя ў беларускім грамадзтве асобы, якія хацелі ўдзельнічаць у выбарах, ня здолелі прайсьці этапу рэгістрацыі. Згадвалі мы, спадар Пакульніцкі, і выпадак з Тадэвушам Кручкоўскім. Ня думаю, што на вынікі рэгістрацыі ў якой-небудзь акрузе вырашальным чынам уплывала нацыянальная прыналежнасьць магчымага кандыдата. Пагартайце сьпісы тых, каго адхілілі на этапе рэгістрацыі, спаслаўшыся на рознага кшталту фармальнасьці. У 90% выпадкаў гэта апанэнты ўлады — незалежна ад таго, належаць яны да нацыянальных меншасьцяў, ці — карэнныя беларусы.\nХоць, зрэшты, праблема прадстаўніцтва нацыянальных меншасьцяў у парлямэнце існуе. Гэтаму спрыяе выбарчая сыстэма ў Беларусі, пры якой і палітычным партыям, і грамадзкім арганізацыям надзвычай складана правесьці ў парлямэнт сваіх прадстаўнікоў.\nЛіст ад Сяржука Буравога з расейскага гораду Старадуб Бранскай вобласьці. Слухач піша:\n“Рэфэрэндум — гэта фатальная памылка Лукашэнкі. Кантралюючы большасьць у парлямэнце і Канстытуцыйны суд, ён мог бы правесьці гэтае рашэньне, не пытаючы народу і не засяроджваючы на гэтым увагі. У яго здалі нэрвы, што цалкам адпавядае ягонаму характару. І ён ня вытрымаў, ня стаў чакаць, азартна спадзеючыся, што народ яго, як заўсёды, падтрымае. Можна з пэўнасьцю сказаць: зь ліку праціўнікаў рэфэрэндуму ў новай Палаце прадстаўнікоў будзе створана фракцыя, лідэр якой стане сур’ёзным канкурэнтам Лукашэнкі. Але лёс прэзыдэнта можа вырашыцца і раней, калі за яго прагаласуе надта шмат людзей”.\nПакуль што рэфэрэндумы як спосаб умацаваньня асабістай улады Аляксандар Лукашэнка выкарыстоўваў эфэктыўна — і ня надта шмат аргумэнтаў у тых, хто лічыць, што гэтым разам старая схема не спрацуе. Што да будучай Палаты прадстаўнікоў, у апазыцыі, відавочна, ёсьць шанцы на тое, што ўдасца стварыць уласную ўплывовую фракцыю. Але толькі ў тым выпадку, калі вырашальная стадыя выбараў хоць бы ў частцы акругаў пройдзе зь мінімальным выкананьнем заканадаўства, бяз масавага фальшаваньня й махлярства. Гарантыяў гэтага, на жаль, няма.\nЛіст ад Міколы Цяліцы зь Менску. Слухач піша:\n“З 1994 году я пастаянна быў назіральнікам на выбарах. І пераканаўся, што гэта ня ВЫБАРЫ, а ВЫРАБЫ. Каб не было сапраўдных выбараў, трэба, каб не было сыравіны. Таму дэмакратычных кандыдатаў зарэгістравалі толькі дзеля рэклямы “дэмакратычнасьці”. Але далей іх чакае чырвоны сьветлафор. І над гэтым ім варта вельмі добра падумаць. Вады з калодзежа кошыкам не дастанеш. Выйсьце ў тым, каб стварыць па-сапраўднаму дэмакратычную выбарчую сыстэму. А гэта азначае, што ў выбарчыя камісіі павінны трапіць прадстаўнікі ўсіх палітычных партыяў; назіральнікі павінны мець права прысутнічаць пры падліку бюлетэняў і атрымліваць копіі дакумэнтаў з вынікамі галасаваньня.\nНаш агульны дом цяпер апынуўся на краі бездані. Дарагія людзі, не пасьпіце адну ноч і добра падумайце, ці трэба ісьці на такія выбары. Дзеля супрацьдзеяньня беззаконьню існуе толькі адна дзейсная зброя — гэта ўсеагульны байкот. Калі мы ня выкарыстаем гэтай зброі, сярод Эўропы паўстане яшчэ адна Паўночная Карэя”.\nПроцілеглае меркаваньне адносна ўдзелу ў галасаваньні — у нашага менскага слухача Івана Самасейчыка. Ягоны ліст можна лічыць своеасаблівым адказам Міколу Цяліцу:\n“На выбары патрэбна ісьці ўсім. Ісьці абавязкова. Калі ты за Народны фронт Пазьняка і заклікаеш не ісьці на выбары — не ідзі. Але і не чакай, каб твой голас улічваўся жыцьцём хоць дзе. Ты ж сам выкрэсьліваеш сябе з актыўнага пласту быцьця. Прыхільнікі байкоту кажуць, што засьцерагаюцца ад падману акруговых ды ўчастковых камісіяў. Але ж падмануць лягчэй якраз тады, калі людзі ня прыйдуць на выбары. Вядома, апасацца трэба. Напрыклад, датэрміновых выбараў, бо ўсе датэрміновыя бюлетэні лёгка падмяніць адным похапкам. Альбо выязнога галасаваньня па хатах ды кватэрах са скрынямі. Альбо няправільнага падліку пасьля выбараў. Таму неабходна, каб круцялі ў камісіях ня мелі магчымасьці хуценька зьнішчыць бюлетэні, каб іх маглі пералічыць нэўтральныя людзі й пасьля выбараў.\nШто да рэфэрэндуму, то тут і так усё ясна: трэба галасаваць супраць падаўжэньня паўнамоцтваў каго б там ні было. Нікому нельга парушаць самімі двойчы ўхваленую Канстытуцыю”.\nКампанія байкоту магла б прынесьці плён, калі б яе масава падтрымалі людзі. Але масавай падтрымкі ня будзе, гэта сёньня відавочна нават тым, хто да байкоту заклікае. На гэтую тэму ўжо ня раз даводзілася выказвацца.\nНа заканчэньне — ліст ад Сьцяпана Зуха са Смаргоні. Слухач піша:\n“Ня з нашымі людзьмі ісьці па дарозе зьменаў. Няма адзінства, няма агульнага разуменьня. У хуткім часе ўсім нам заткнуць глотку. І нікога слухаць ня будуць. Вунь, на Фідэля Кастра чаго толькі ні казалі з усіх бакоў, а ён нікога ня слухаў і ўсталяваў такі рэжым, які захацеў. Як на маё разуменьне, усё можна было б вырашыць у кабінах для галасаваньня. Ніхто ж не стаіць у цябе за сьпіной і не падглядвае, каго выкрэсьліваеш, а каго пакідаеш. Але многія і многія ў нас баяцца за сябе і сваіх блізкіх. Чаму не было ўсеагульнай падтрымкі дэпутатаў, якія галадалі? Чаму людзі не выходзяць абараніць Міхаіла Марыніча, якога невядома за што трымаюць у турме? Усе (ці амаль усе) разумеюць, у чым справа, але маўчаць, агульнага абурэньня няма. Стань на дарозе гэтай улады — потым пашкадуеш. Усе бачаць, што здараецца з тымі, хто адважваецца на пратэст”.\nУлада, якая грунтуецца на страху, ня можа быць трывалай. Асабліва, калі краіна акружана не хвалямі Атлянтыкі, як кубінская выспа, а эўрапейскімі краінамі, дзе жывуць паводле зусім іншых законаў і прынцыпаў. Напэўна, было б памылкай лічыць, што ўсе людзі ў Беларусі адэкватна ацэньваюць тыя падзеі, пра якія вы, спадар Зух, згадваеце ў сваім лісьце. Але людзей разважлівых становіцца ўсё больш. Час працуе не на тых, хто бачыць будучую Беларусь пад самаўладным кіраўніцтвам нязьменнага лідэра.\nЦягам апошніх дзён нам таксама даслалі лісты Ільля Копыл і Валянціна Арцёмава зь Менску, Васіль Самусевіч са Стоўпцаў і Анатоль Жэрдзеў з Гомелю. Дзякуй усім, хто знайшоў час для ліста на Свабоду. Пішыце. Чакаем новых допісаў. Праграма “Паштовая скрынка 111” выходзіць у эфір кожную сераду і нядзелю. Аўтару можна пісаць на адрас zdankov_rs@tut.by.


Рэгіёны распачалі доўгатэрміновую акцыю “Добраўпарадкаванне” | Малады Фронт\nРэгіёны распачалі доўгатэрміновую акцыю “Добраўпарадкаванне”\nНаваградскі дэмакратычны рух, сябра ассамблеі НДА, сярод якіх актывісты МФа, распачаў акцыю сумесна з жыхарамі горада “Добраўпарадкаванне”. Мэтай акцыі з’яўляецца дапамога жыхарам раена вуліцы Ламаносава па вырашэнню праблем добраўладкавання раёну.\n“Калі ад улады ніхто не патрабуе выканання іх абавязкаў, то ўлада нічога і не робіць. Зыходзячы з сітуацыі ў нашай краіне, калі выбараў сапраўдных няма, калі ўлада выбірае сябе сама і ад людзей не залежыць, улада не мае стымулаў, каб працаваць для людзей-выбаршчыкаў. Таму мы вырашылі пачаць падымаць актуальныя праблемы нашай мясцовасці, каб прымусіць уладу звярнуць увагу на выбаршчыкаў”, – каментуюць мэты акцыі наваградсктя актывісты.\nНаваградак – экс-сталіца Вялікага Княства Літоўскага, турыстычны цэнтр. Але чамусьці ўлады горада грэбуюць такім статусам. Адная толькі цэнтральная плошча блішчыць як лысіна Леніна, чый бюст узвышаецца на той самай плошчы. Троху збочыўчы з цэнтру ў “спальныя” районы перад вачыма стане горад ва ўсёй сваёй натуральнай “прыгажосці”. Дарогі даўно не падлягалі рамонту, аддтуль вялізныя выбоіны на дарогах. Бракуе пешаходных заасфальтаванных сцежак. У непагадзь жыхары ледзь не па каменьчыках дабіраюцца ад адной кропкі руху ў іншую. Безумоўна людзі заўважаюць нязручнасці.\nАдным з праблемных раёнаў зўяўляецца район вул. Ламаносава., вул. Спартовая. Побач знаходзіцца стадыён “Камсамолец”. На гэтым стадыёне праводзяцца раённыя і абласныя спартовыя спаборніцтвы. На яго тэррыторыі дзейнічае Дзіцяча-юнацкая спартыўная школа, у межах якой займаюцца каля 700 навучэнцаў. Падчас правядзення спаборніцтваў прыязджае шмат удзельнікаў з іншых мясцовасцей. І размяшчаюць свае аўтамабілі і аўтобусы ўздоўж стадыёна – на дарозе па вул. Спартовая (частка вуліцы ад перасячэння з вул. Інтэрнацыянальнай да перасячэння з вул. Свердлава). Таксама гэта дарога выкарыстоўваецца для аб’езда цэнтра горада грузавымі аўтамабілямі. Асфальтнае пакрыцце гэтай часткі дарогі ўжо канчаткова разбітае. Пры праездзе праз яе аўтамабілі падымаюць слупы пылу, ад якога церпяць не толькі жыхары хат, размешчаных уздоўж дарогі, але таксама і дзеці, якія займаюцца на стадыёне.Тратуара дарога не мае. Таму дзеці, якія ходзяць па гэтай вуліцы вымушаны ісці па праезжай частцы, рызыкуючы патрапіць пад колы аўтамабіля.\nЯшчэ адной праблемай з’яўляецца адсутнасць паркоўкі, каля стадыёна. Што выклікае шмат нязручнасцей для наведвальнікаў спартовага комплексу пад час спаборніцтваў. Супрацоўнікі суседняга прадпрыемства “Леор-Пластык” таксама паркуюць свае аўтамабілі каля стадыёна.\n“Падчас размоў з жыхарамі горада бачым, што людзі хочуць вырашаць свае праблемы, але не маюць магчымасцей гэта зрабіць без дапамогі. Людзі баяцца рызыкаваць ісці супраць улады, бо баяцца згубіць працу, баяцца паклёпаў, баяцца страціць вучобу і г.д. Грамадства раз’яднана і няма нікога, хто б яго аб’яднаў вакол вырашэння агульных праблем. Людзі не вераць і не ведаюць як вырашаць праблемы такога кшталту. Ускоснай мэтай акцыі з’яўляецца пераламанне негатыўнага позірку і стаўлення да грамадскай дзейнасці,” – адзначаюць актывісты.\nЗа некалькі дзен акцыі было сабрана каля 300 подпісаў жыхароў раёна. Подпісы былі накіраваны у райвыканкам.\n06.09.2011 Жодзіна: Разам з Богам мы пераможам! (фота)


Чарналобы грычун — Вікіпедыя\nВід: Чарналобы грычун\nIUCN 3.1 Least Concern : / 22705038\nЧарналобы грычун, чарналобы саракуш (Lanius minor) — дробная птушка сямейства саракушавых.\nДаўжыня цела 19-22 см, размах крылаў 32-35 см, маса 47-53 г. Спінны бок шэры, брушны — белы з ружова-палевым адценнем, крылы чорныя з белым «люстэрачкам», лоб і пярэдняя частка цемені чорныя. Маладыя шэрыя, крыху жаўтаватыя, без чорнага лба, але з чорнай паласой праз вока, як у вялiкага грычуна, са светлымi палосамi на спiне. Спеў — цiхае, меладычнае шчабятанне з мноствам iмiтацый.\nАрэал ахоплівае поўдзень Еўропы і Заходняй Сібіры, даходзіць на ўсход да захаду Алтая і Казахстана, на поўначы да Латвіі, Маскоўскай вобласці, Башкірыі. У Беларусі рэгулярна трапляўся на поўдні, на астатняй яе частцы — крайне спарадычна.\nМесцы пражывання — прыдарожныя насаджэнні, палі, лугі, пусткі з групамі ці адзінкавымі дрэвамі, рэдкалессі і ўзлескі, ускраіны населеных пунктаў, лесанасаджэнні, пакінутыя землі з садамі, алеямі і асобнымі пабудовамі.\nПералёты від. Месцы зiмовак — Трапiчная i Паўднёвая Афрыка ад поўдня Анголы i Намiбii да Мазамбіка.\nМанагам. Гняздуецца адзіночнымі парамі. Гнёзды робіць у густых кронах лісцевых, радзей хвойных дрэў на вышыні ад 3 да 10 м. Гняздо даволі масіўнае, у яго сценкі заўсёды ўплятае зялёныя суквецці араматычных траў. Адкладка яек у канцы траўня-чэрвені. У кладцы 4-6 яек памерамі 24,8 x 18,1 мм. Наседжванне працягваецца 15-16 сутак. Пералётны від. Корміцца насякомымі, пераважна жукамі.\nУзята з "https://be.wikipedia.org/w/index.php?title=Чарналобы_грычун&oldid=1813517"\nАпошняе змяненне старонкі адбылося 18:41, 15 ліпеня 2014.